A politikai egyeztető tárgyalások második fordulója (2. rész)
Szűrös Mátyás elöljáróban emlékeztetett arra, hogy az elmult
héten az egész ország nagy figyelemmel kisérte az Ellenzéki
Kerekasztal, az MSZMP és a különböző szervezetek és mozgalmak
alkotta harmadik tárgyalócsoport első plenáris ülését és a további
szakértői megbeszélésekről szóló hireket. Utalt arra is, hogy a
nemzeti megbékélés jegyében temettük el Nagy Imrét és sorstársait.
Politikánk, de főleg nemzetünk erkölcsileg erősödött - állapitotta
meg, majd igy folytatta:
- Az a tény, hogy a három tárgyaló fél ma nyilvános plenáris
ülésen folytatja munkáját, valamint az, hogy a megfigyelők
státuszába jelentkezők száma is megnőtt, azt bizonyitja: mindenki
tudatában van annak, hogy milyen nagy felelősséggel tartozik az
országnak, a nemzetnek.
- Köztudomásu, hogy az országgyülés ülésszakát junius 27-re - az
előkészitett törvényjavaslatok és más előterjesztések
megtárgyalására és természetesen döntéshozatalra - összehívtam. A
napokban zajló képviselői csoportülések és bizottsági ülések kapcsán
jelezni kívánom a tárgyaló feleknek, hogy az országgyülési
képviselők ugyancsak igen nagy figyelmet szentelnek az önök
tárgyalásainak. Úgy gondolom, a tárgyalófelektől is elvárható, hogy
a képviselőket időben és kellő mélységben megismertessék a
tárgyalások eredményeivel, felvetéseivel, hogy azokkal kapcsolatban
véleményüket kialakithassák. Mindenki számára alapvető fontosságu a
politikai egyeztető tárgyalások és az országgyülési munka
összehangolása. (folyt.köv.)
1989. június 21., szerda 19:31